ประกาศเทศบาลตำบลบางปะกงพรหมเทพรังสรรค์
เรื่อง  สอบราคาโครงการจ้างเหมาสถานที่ทิ้งขยะและกำจัดขยะมูลฝอย ประจำปีงบประมาณ พ.ศ.๒๕๕๘

………………………………………..

ด้วยเทศบาลตำบลบางปะกงพรหมเทพรังสรรค์ อำเภอบางปะกง จังหวัดฉะเชิงเทรา มีความประสงค์จะสอบราคาโครงการจ้างเหมาสถานที่ทิ้งขยะและกำจัดขยะมูลฝอย ประจำปีงบประมาณ พ.ศ.๒๕๕๘ จำนวน ๑๑ เดือน ระหว่างวันที่ ๑ พฤศจิกายน ๒๕๕๗ ถึงวันที่ ๓๐ กันยายน ๒๕๕๘ โดยใช้รถยนต์บรรทุกขยะมูลฝอย จำนวน ๒ คัน รายละเอียดคุณลักษณะเฉพาะพัสดุแนบท้ายประกาศสอบราคาจ้าง ลงวันที่ ๓ ตุลาคม ๒๕๕๗ ราคากลางจำนวน ๖๖๐,๐๐๐ บาท (หกแสนหกหมื่นบาทถ้วน)
 ผู้มีสิทธิเสนอราคาจะต้องมีคุณสมบัติ ดังต่อไปนี้
๑. เป็นนิติบุคคล/บุคคลธรรมดา ผู้มีอาชีพรับจ้างงานที่สอบราคาดังกล่าว
๒.ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการ                  ส่วนท้องถิ่นและได้แจ้งเวียนชื่อแล้ว
๓. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย  เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลบางปะกงพรหมเทพรังสรรค์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกาศสอบราคาครั้งนี้
กำหนดยื่นเอกสารสอบราคา ระหว่างวันที่ ๓ ตุลาคม ๒๕๕๗ ถึง วันที่ ๑๖ ตุลาคม ๒๕๕๗ เวลา ๐๘.๓๐ – ๑๖.๓๐ น.ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ ยกเว้นวันที่ ๖ ตุลาคม ๒๕๕๗ ยื่นซองเสนอราคา ณ ศูนย์จัดซื้อจัดจ้างท้องถิ่นอำเภอบางปะกง ระหว่างเวลา ๐๘.๓๐ น.ถึง ๑๖.๓๐ นโดยถือเอานาฬิกาของทางราชการเป็นสำคัญ

กำหนดเปิดซองสอบราคา ในวันที่ ๑๗ ตุลาคม ๒๕๕๗ เวลา ๑๐.๐๐ น.เป็นต้นไป ณ ศูนย์จัดซื้อจัดจ้างท้องถิ่นอำเภอบางปะกง

                       ผู้สนใจติดต่อขอซื้อเอกสารสอบราคาเลขที่ ๑/๒๕๕๘ ราคาชุดละ ๕๐๐ บาท (ห้าร้อยบาทถ้วน) ระหว่างวันที่ ๓ ตุลาคม ๒๕๕๗ ถึง วันที่ ๑๖ ตุลาคม ๒๕๕๗ ได้ที่งานพัสดุและทรัพย์สิน กองคลังเทศบาลตำบลบางปะกงพรหมเทพรังสรรค์ หรือสอบถามทางโทรศัพท์หมายเลข ๐-๓๘๕๓-๑๕๕๓-๔ ในวันและเวลาราชการหรือตรวจสอบข้อมูลทางเว็บไซต์ที่ www.bangpakongcity.go.th โดยตรง

                        ประกาศ  ณ  วันที่  ๓  เดือน  ตุลาคม  พ.ศ. ๒๕๕๗

